
Amiki de Idiom Neutral, 

Eske voi rekonos, kel urb es visabl su fotografad superior? It 
present urb Helsinki in anu 1820. Mi am skribar di urbi e loki 
varios omniloke in mund, tekause mi volu skribar nemulte di ist 
urb prinsipal de Finlandia. Ekstr it, in numr kuart de Vok 
Neutral mi kontinuero presentasion de lingui Volapiikatr, ergo on 
potesero lektar istfoa di Spokil e sie pagin nov in interret. Mi 
skrib et di sinior Charles Ezra Sprague - un eks Volapiikisti leplu 










famos. Finie, kelk proverbi in Idiom Neutral. E ankor mi volu 
adyunktar - kuale mi suposav, stand de Idiom Neutral modern es 
sufise stabil, ma no “fenomenik”. In komens reaparasion aktiv de 
Idiom Neutral in interlinguistik sitempik nature vigilifikav 
interes e personi varios ipse skribav teksti in ist lingu bel, ma 
fakte posteriore (afer posible naturik e previsabl) sie popularitet 
semblav minueskar. Es sitempe kelk personi ko interes regular in 
Idiom Neutral, ma on no potesero ekspektar kelkun revolusion 
interlinguistikal sikampe. Ye it es agreabl skribar in Idiom 
Neutral e avar a minu un tal diurnalet, ergo mi invit omni a 
lektasion de ist numr. Saluti da Washirei! 

http-Z/vokneutral. wordpress.com/ 

Avate temp agreabl ko lektasion de ist numr! 

Propagasion Modern de Idiom Neutral 


Helsinki — urb nordik 

Helsinki - urb prinsipal de Finlandia, land skandinavian, es urb 
multe bel e minion. It yasi ad marbord sudik de Finlandia, ad tale 
nomed Golf de Finlandia. In Helsinki es 584 mil habitanti, it av 
relasioni proksim ko Stokholm, Sankt Peterburg e Tallinn. 
Negligante ke minu ka 600 mil homi viv in urb aut, on deb et 
mensionar tale nomed Region Metropolik de Helsinki, sirka urb. 
In ist region viv sirka milion homi, kekos es afer sufise 
impresionant, kause in Finlandia viv nemulte plu ka 5 milioni 
homi. Istkos signifik, ke otr urbi finlandian es relative minim in 
komparasion ko Helsinki e sie region visin (ye urb Tampere ko 
sirka 300 mil homi es otr sentr grand). Helsinki es sentr prinsipal 
de kultur, politik e ekonomi de Finlandia. Sirka 70 prosent eks 
negosii foren, keli es in Finlandia, oper in Helsinki. Ist urb bel 
esav funded in anu 1550 per reg Gustav Prim de Suedia. In 




komens Helsinki resivav nom suedik Helsingfors. Intension 
komensik esav fortifikar urb kuale rival prinsipal kontr urb fort 
Reval (sidiurne Tallinn in Estonia), ma fakte Helsinki avav 
tetempe problem ko maladiteti, pesti e miser. In anu 1748 on 
komensav konstruar fort marik Viapori (Suomenlinna, e in lingu 
suedik Sveaborg), kel sukursav fortifikar urb. Posteriore in anu 
1809, kuande Rusia ganiav kontr Suedia in Guer Finlandian e 
kreav Dukia Grand de Finlandia, ist urb komensav progres rapid 
a deveniar sentr important e suksesos. Urb esav rekonstrued in 
stil neoklasik simil a tel in Sankt Peterburg. Urbifikasion multe 
rapid avav lok sirka anu 1970 in sekl dudesim. In el temp 
habitantel tripleskav e on komensav konstruar metro helsinkiik. 


jfc 



Po anu 1990 Helsinki esav un eks urbi leplu rapide kreskant in 
Union Europan. Klimat in Helsinki es kontinentik e humid, ko 
termotemp kalid. Kausu influens de vent golfik, frigotemp no es 
tale frigid, kuale on poteserio suposar. Urb aut es multe sharmos, 
ko arkitektur in stil neoklasik e tel de Art Nouveau. It av sue Plas 
Senatik e Palast Guvernatorik, Katedral multe grand e 
impresionant, Universitet de Helsinki, Muse Nasional de 
Finlandia e otr edifisii numros in stil arkitekturik multe bel. Su 







fotografad on potes visar Teatr Nasional De Finlandia. 
Idiomneutralisti potes interogar, eske esav movasion de Idiom 
Neutral in Helsinki. Mi no konos bene, ma on potes suposar, ke 
kausu proksimitet de Sankt Peterburg (urb de Waldemar 
Rosenberger) a Helsinki, probable potesav esar kelkun aktivitet 
et in Helsinki, ye istkos no es afer sert. 


Volap u kist famos - sinior Charles Ezra Sprague 

Charles Ezra Sprague naskav in anu 1842 in Nassau, proksimu 
Nov York. On nomav il hero de Guer Sivil e su fotografad inferior 
es sie portret in kualitet de soldat. Charles Sprague servav in 
infanteri 44-im de Nov York e partisipav in Batali de Gettysburg. 
II deveniav kolonel. Negligante ke il kombatav esante soldat, 
fakte sie profesion prinsipal esav konter e banker, un eks konteri 
prim. II esav ipse president de Instituad Novyorkik de Konti e 
semtempe de Bank Unionik Parsimoniik (Union Dime Savings 
Bank). 





Charles Ezra Sprague esav suportator multe aktiv favoru 
movasion de lingu internasional e il laborav ferve pro Volapiik. II 
esav konosed bene mersiasionu “Handbook Of Volapuk” - libr 
prim, kel instru Volapiik profesione in lingu anglik. Libr esav 
publiked in anu 1888. Ekstr Volapiik, sinior Sprague partisipav et 
in movasion pro reform de lingu anglik. Charles Ezra Sprague 
moriav in 1912, sie grandfilio Lyon Spague de Camp esav autor 
famos de libri in sient -fiksion e fantasi. 


Spokil 

Spokil es lingu internasional kreed per doktor fransian Adolphe 
Nicolas in anu 1887 u 1890, regrete it es nefasil a dikar serte, in kel 
eks ist du anui it esav konstrued, kause fonti varios indik no el sem 
anu. Doktor Nicolas domisilav in urbet fransian La Bourboule, 
komense il esav Volapiikist, ma posteriore il resolvav proposar sue 
lingu propr. II presentav Spokil multe presise in libr grand ko titul: 
"Spokil. Langue international. Grammaire, exercises, les deux 
dictionnaires. " Libr esav skribed in lingu fransik e publiked in Paris 
in 1904. Spokil no es fasil a aprendar, spesiale kausu fakt, ke 
mayoritet de paroli es konstrued sekuantu prinsip "a priori" e 
negligante ke ili seku sistem logikal, ili es nefasile memoriabl. In 
interlinguistik Spokil aparten a tale nomed "lingui Volapiikatr", ma 
person, kel konos bene Volapiik ordinare no potes komprendar 
teksti skribed in Spokil, spesiale kausu sie paroli nerekonosabl. In 
anu 1907 in Paris, doktor Nicolas esav un eks personi, keli presentav 
sue lingui a Komitet de Delegasion pro Adoptasion de Lingu 
Internasional. Lingu no esav aksepted per Komitet e pobreve interes 
in it disaparav. Sitempe in anu 2010 mi av kreed retpagin dediked 
spesiale a Spokil ko presentasion detalos de sie gramatik. E siloke 
mi fasi presentasion plu brev: 




# Alfabet de Spelin av 5 vokali e 16 konsonanti. 

Vokali es : a, e, i, o, u 

Konsonanti es: b, g, d, v, j, z, r, m, 
p, k, t, f, h, s, 1, n 

h es pronunsed kuale "sh" in anglik 

j es pronunsed kuale "j" fransik u son in parol anglik "measure" 

Aksent kad su silab preultim in paroli, keli es finied per vokal, 
e su silab ultim in paroli, keli es finied per liter "1". 

# Pronomi personal: 

mi (mi); ti (vo); el (il); ella (illa); il (it); 

ni (noi); vi (voi); ellos (ili); ellas (ilai); li (ili, on) 

•Adyektivi posesiv: 

mio (mie); tio (votr); sio (sie); 
nio (nostr); vio (vostr); lio (lor) 


# Numri: 


bal-1 

gel-2 

dil-3 

vol - 4 

mul - 5 

fal-6 

tel-7 

kil-8 

pol - 9 

nul-0 


47 - votel 60 - fanul 433 - vodidil 




# Verbi: 

Mi parl Spokil - Mi espai Spokil. 

Mi espe lai Spokil. 

Mi parlav Spokil - Mi espei Spokil 

Mi espe lei Spokil. 

Mi parlero Spokil - Mi espoi Spokil. 

Mi espe loi Spokil. 

Mi parlerio Spokil - Mi espui Spokil. 

Mi espe lui Spokil. 

Mi av parled - Mi espizai. 

Mi espe lizai. 

Spokil es parled - Spokil vai espeno. 

Ke Spokil es parled! - Spokil espezai! (espe lezai)! 


# Substantivi (eksempl): 
tren - stragga 

kelkun tren (sert tren) - ne stragga 
sert treni - nes stragga 
tren (konosed) - le stragga 
treni (konosed) - les stragga 
treni - straggas 

•Adyektivi: 

| abo - alt | abimo - plu alt | le abimo - leplu alt | 




Tekst in Spokil (Pater Noster) 

Mael nio, kui vai o les zeal: 

Aepseno lezai tio mita. 

Veze lezai tio tsaeleda. 

Feleno lezai tio bela, 

Uti o zeal, itu o geol. 

Demai da ni zaiu nio braima ulliozo. 

E sbilai da ni nios gelena, 

Uti ni itu sbilai da gelenelas nio. 

E no apidai ni o fismena, 

Stu nibai ni i le sfail. 

On potes truvar informasioni plu mult su mie pagin di Spokil: 
http:// sites.google.com/ site/miespaispokil/ 

Frasi varios in notr lingu 

Lauda diurn sole vespre. 

No eks omni lign on fasi violi. 

Plu bon es parol afabl ka kek agreabl. 
Parlasion grand, ma volu minim. 

In un sak du kati, sempre mordi e krati. 

No mont veni a mont, ma hom a hom. 

Es plu bon reandar ka perdar via. 

Diurn seku diurn, ma no es simil. 

Sine mon no anda a urb. 

Noi laboram e esperam! 

VOKNEUTRAL n umr 4 yuli-a ugust 2010, Tokyo 
P.M.I.N. (Propagasion Modern de Idiom Neutral) 




